પ્રવીણ તોગડિયા આખો દિવસ રિક્ષામાં ફર્યા હોવાનું મીડિયા સમક્ષ કહ્યું હતું. ક્રાઇમ બ્રાંચે પ્રવીણ તોગડિયાએ આપેલા નિવેદન બાદ તપાસ કરતાં તે થલતેજ વિસ્તારમાં આવેલ સંગિની બંગલોમાં ઘનશ્યામ ચરણદાસના ઘેર રોકાયા હોવાનો ઘટસ્ફોટ કર્યો હતો. ક્રાઇમ બ્રાંચે કરેલા ખુલાસા બાદ પ્રવીણ તોગડિયાએ પોતાનું નિવેદન ફેરવી દીધું હતું અને બપોરે ત્રણ વાગે ઘનશ્યામ ચરણદાસના ઘરેથી નીકળ્યા હોવાનું મીડિયા સમક્ષ જણાવ્યું હતું.